CELEX: 32019R0263
Language: sl
Date: 2019-02-14 00:00:00
Title: Izvedbena uredba Komisije (EU) 2019/263 z dne 14. februarja 2019 o spremembi Izvedbene uredbe (EU) št. 964/2014 v zvezi s standardnimi pogoji za finančne instrumente za instrument za sovlaganje in za sklad za razvoj mestnih območij

15.2.2019   
               
               
                  SL
               
               
                  Uradni list Evropske unije
               
               
                  L 44/8
               
            
         IZVEDBENA UREDBA KOMISIJE (EU) 2019/263
         z dne 14. februarja 2019
         o spremembi Izvedbene uredbe (EU) št. 964/2014 v zvezi s standardnimi pogoji za finančne instrumente za instrument za sovlaganje in za sklad za razvoj mestnih območij
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1303/2013 Evropskega parlamenta in Sveta z dne 17. decembra 2013 o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo, o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem skladu za pomorstvo in ribištvo ter o razveljavitvi Uredbe Sveta (ES) št. 1083/2006 (1), in zlasti drugega pododstavka člena 38(3) Uredbe,
         ob upoštevanju naslednjega:
         
                     (1)
                  
                  
                     Priloge I, V in VI k Izvedbeni uredbi Komisije (EU) št. 964/2014 (2) vsebujejo obrazloženo kazalo vsebine sporazuma o financiranju med organom upravljanja in finančnim posrednikom, pogoje za instrument za sovlaganje oziroma pogoje za sklad za razvoj mestnih območij.
                  
               
                     (2)
                  
                  
                     V členu 40 Uredbe (EU) št. 1303/2013 so pojasnjeni preverjanje upravljanja in revizijske ureditve v primeru finančnih instrumentov, ki jih izvajajo EIB in druge mednarodne finančne institucije, v katerih je udeležena država članica. Te ureditve bi se morale upoštevati v Prilogi I v okviru sporazuma o financiranju med organom upravljanja in EIB ali drugo mednarodno finančno institucijo, v kateri je udeležena država članica.
                  
               
                     (3)
                  
                  
                     V členu 43a Uredbe (EU) št. 1303/2013, kot je bil vstavljen z Uredbo (EU, Euratom) 2018/1046 Evropskega parlamenta in Sveta (3), so pojasnjena pravila, ki urejajo finančne instrumente, v zvezi z različno obravnavo vlagateljev, ki delujejo po načelu tržnega gospodarstva v primeru udeležbe pri dobičku in porazdelitve tveganja. Terminologijo, uporabljeno v prilogah I, V in VI k Izvedbeni uredbi (EU) št. 964/2014, bi bilo treba uskladiti s terminologijo iz člena 43a Uredbe (EU) št. 1303/2013.
                  
               
                     (4)
                  
                  
                     Ukrepi iz te uredbe so v skladu z mnenjem Odbora za usklajevanje evropskih strukturnih in investicijskih skladov.
                  
               
                     (5)
                  
                  
                     Da bi se zagotovila pravna varnost in čim bolj omejila neskladja med spremenjenimi določbami Uredbe (EU) št. 1303/2013, ki se uporabljajo od 2. avgusta 2018 ali prej v skladu s členom 282 Uredbe (EU, Euratom) 2018/1046, in določbami te uredbe, bi morala ta uredba začeti veljati dan po objavi v Uradnem listu Evropske unije.
                  
               
                     (6)
                  
                  
                     Izvedbeno uredbo (EU) št. 964/2014 bi bilo zato treba ustrezno spremeniti –
                  
               SPREJELA NASLEDNJO UREDBO:
         
            Člen 1
            Priloge I, V in VI k Izvedbeni uredbi (EU) št. 964/2014 se spremenijo v skladu s Prilogo k tej uredbi.
         
         
            Člen 2
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 14. februarja 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 347, 20.12.2013, str. 320.
         
            (2)  Izvedbena uredba Komisije (EU) št. 964/2014 z dne 11. septembra 2014 o pravilih za uporabo Uredbe (EU) št. 1303/2013 Evropskega parlamenta in Sveta v zvezi s standardnimi pogoji za finančne instrumente (UL L 271, 12.9.2014, str. 16).
         
            (3)  Uredba (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (UL L 193, 30.7.2018, str. 1).
      
      
         
            PRILOGA
            Priloge I, V in VI k Izvedbeni uredbi (EU) št. 964/2014 se spremenijo:
            
                        1.
                     
                     
                        v Prilogi I se obrazloženo kazalo vsebine sporazuma o financiranju med organom upravljanja in finančnim posrednikom spremeni:
                        
                                    (a)
                                 
                                 
                                    v točki 11 se vstavi nov odstavek:
                                    „Določbe o preverjanju upravljanja in revizijskih ureditvah v skladu z odstavkoma 1 in 2 člena 40 Uredbe (EU) št. 1303/2013 za finančne instrumente, ki jih izvaja EIB ali druge mednarodne finančne institucije, v katerih je udeležena država članica.“;
                                 
                              
                                    (b)
                                 
                                 
                                    v točki 17 se tretji odstavek nadomesti z naslednjim:
                                    „Določbe glede ponovne uporabe virov, ki se lahko pripišejo podpori iz skladov ESI, do konca obdobja upravičenosti v skladu s členom 44 Uredbe (EU) št. 1303/2013 in po potrebi določbe, ki se nanašajo na različno obravnavo iz člena 43a.“;
                                 
                              
                  
                        2.
                     
                     
                        v Prilogi V se pogoji za instrument za sovlaganje spremenijo:
                        
                                    (a)
                                 
                                 
                                    v oddelku „Prispevek iz Sklada k finančnemu instrumentu: znesek in stopnja (podrobnosti o produktu)“ se četrti odstavek nadomesti z naslednjim:
                                    „Različna obravnava vlagateljev, ki delujejo po načelu tržnega gospodarstva, namenjena zgolj asimetrični udeležbi pri dobičku, se določi v skladu s členom 43a Uredbe (EU) št. 1303/2013 in členom 21(13)(b) Uredbe (EU) št. 651/2014.“;
                                 
                              
                                    (b)
                                 
                                 
                                    v oddelku „Upravičeni finančni posredniki in sovlagatelji“ se tretji odstavek nadomesti z naslednjim:
                                    „Organ upravljanja in sklad skladov morata pri izbiri finančnih posrednikov ravnati skladno s pravom Unije. Izbira finančnih posrednikov je odprta, pregledna in nediskriminatorna, pri čemer se preprečijo navzkrižja interesov. Izbira finančnih posrednikov vzpostavi ustrezne dogovore o porazdelitvi tveganja v primeru različne obravnave in določi morebitno udeležbo pri dobičku.“;
                                 
                              
                  
                        3.
                     
                     
                        v Prilogi VI se pogoji za sklad za razvoj mestnih območij spremenijo:
                        
                                    (a)
                                 
                                 
                                    v oddelku „Vidik državne pomoči“ se peti odstavek nadomesti z naslednjim:
                                    „Različna obravnava (asimetrični pogoji glede dogovorov o porazdelitvi tveganja) za sklad skladov, prispevek finančnega posrednika in prispevke sovlagateljev na ravni sklada in na ravni projektov v obliki posojil se določijo v skladu s členom 43a Uredbe (EU) št. 1303/2013 ter točkama (b) in (c) člena 16(8) Uredbe (EU) št. 651/2014, kot je natančneje določeno v okviru cenovne politike.“;
                                 
                              
                                    (b)
                                 
                                 
                                    v oddelku „Prispevek iz programa k finančnemu instrumentu: znesek in stopnja (podrobnosti o produktu)“ se prvi odstavek nadomesti z naslednjim:
                                    „Dejanska stopnja porazdelitve tveganja, javni prispevek iz programa, različna obravnava in obrestna mera za posojila temeljijo na ugotovitvah iz predhodne ocene in zagotovijo, da je korist za končne prejemnike v skladu s členom 16(8)(b) Uredbe (EU) št. 651/2014.“;
                                 
                              
                                    (c)
                                 
                                 
                                    v oddelku „Posojila in porazdelitev tveganja na ravni finančnega posrednika (uskladitev interesov)“ se šesta alinea nadomesti z naslednjim:
                                    „porazdelitev tveganja s finančnim posrednikom in s sovlagatelji (na ravni sklada ali na ravni projektov razvoja mestnih območij) se izvede sorazmerno kot za prispevek iz programa, razen če je iz predhodne ocene iz člena 37(2)(c) Uredbe (EU) št. 1303/2013 razvidno, da je potrebna različna obravnava v obliki asimetrične porazdelitve tveganja med sovlagatelji. Takšni dogovori so usklajeni s členom 16(8)(b) in (c) Uredbe (EU) št. 651/2014 in se vključijo v sporazum o sovlaganju med pogodbenicami. Takšni dogovori se ne uporabljajo za 1 %, ki ga finančni posrednik vloži iz lastnih sredstev, kot je opredeljeno zgoraj za uskladitev interesov.“;
                                 
                              
                                    (d)
                                 
                                 
                                    v oddelku „Upravičeni finančni posredniki“ se šesti odstavek nadomesti z naslednjim:
                                    „Organ upravljanja in sklad skladov morata pri izbiri finančnih posrednikov ravnati skladno s pravom Unije. Izbira finančnih posrednikov je odprta, pregledna in nediskriminatorna, pri čemer se preprečijo navzkrižja interesov. Izbira finančnih posrednikov stremi k vzpostavitvi ustreznih dogovorov o porazdelitvi tveganja v primeru različne obravnave.“